Carcaixent presenta la primera setmana gastro cultural i d’oci
20 de abril de 2018

Carcaixent

Monòlegs, música en directe, tornejos o contacontes són alguns dels atractius de “Hoscar Week”, la nova campanya de dinamització comercial impulsada per establiments d’hostaleria de la localitat amb el recolzament de l’Ajuntament de Carcaixent a través del centre de Promoció Econòmica. El conjunt d’activitats de la campanya, començarà el proper dimarts 24 i es perllongaran fins el diumenge 29.

La iniciativa va sorgir des del propi sector en un dels tallers que es van realitzar durant la setmana empresarial el passat més de gener. Després de diverses sessions de treball, va nàixer el projecte de la primera setmana gastro cultural i d’oci a Carcaixent, l’objectiu de la qual, com van explicar, es augmentar l’oferta d’oci a la localitat en dies i hores poc habituals per tal de promocionar l’activitat econòmica urbana.

En total són 15 propostes molt diverses per tal d’arribar a tots els públics que es desenvoluparan en horari de vesprada-nit a excepció de les previstes el cap de setmana, on també hi ha programació de matí. Tot i que la major part de les activitats són gratuïtes, hi han algunes per a les que és necessari realitzar inscripció prèvia. A la web i xarxes municipals es pot trobar més informació al respecte. També als establiments organitzadors: El Barrilet, La Brúixola, La Bodegueta, Café Plaça Major, El Musical, Madeira Lounge i Asador de l’Horta II i III.

Paco Salom, alcalde de Carcaixent i regidor de comerç, ha donat l’enhorabona als comerços implicats en la iniciativa: «el plantejament de la Hoscar Week és molt novedós, en tant que naix des de la propi sector hostaler i des de les necessitats que ells mateixa han detectat en els seus establiments». Per este motiu, l’alcalde de Carcaixent ha volgut remarcar que, a més d’una oferta d’oci atractiva, «la Hoscar Week ens demostra que hi ha un interès des de l’hostaleria en reivindicar a Carcaixent com una ciutat activa i dinàmica, en la que és possible gaudir d’activitats d’oci de forma habitual. És important fer autoanàlisi de la situació del sector, identificar els punts millorables i implicar-se activament en la cerca de solucions». Així, ha animat a tota la població a acostar-se a les diferents activitats «per a que siguen un èxit i, tant esta com propostes, puguen tenir continuïtat, fet que ens beneficiaria a totes i tots».